Salg af ulovligt fyrværkeri fortsætter efter nytår | Nordjylland | DR
05. jan. 2016 kl. 06.09 Salg af ulovligt fyrværkeri fortsætter efter nytår
Både sælgere og købere af ulovligt fyrværkeri er aktive på Facebook.
Det tager ikke mange sekunder at finde ulovligt fyrværkeri på Facebook. Kanonslag og andet ulovligt fyrværkeri handles hele året.
Selvom højsæsonen for fyrværkeri sluttede ved årsskiftet, så er der stadig gang i handlen med kanonslag og andet ulovligt fyrværkeri her i det nye år.
En søgning på Facebook foretaget af DR Nordjylland afslører både aktive sælgere, købere og folk, der søger rådgivning om køb af krudt over nettet.
I en enkelt gruppe er der siden nytår oprettet over 30 købsannoncer, og 18 sælgere melder sig på banen med alt fra kanonslag til ulovlige batterier.
Læs også: Over 6000 ulovlige kanonslag er beslaglagt i Himmerland
Ifølge Martin Sørensen, direktør i Aalborg Fyrværkerifabrik, er det helt normalt, at salget kører videre efter nytår.
- Der foregår en livlig handel med kanonslag og ulovlig fyrværkeri på internettet hele året rundt, siger han.
Martin Sørensen mener, at politiet bør skride ind overfor de små fisk, der sælger krudtet.
- Det er utrolig svært at få fat i de store drenge, der står bag den her handel. Derfor kan jeg ikke se, at der er andre måder end at tage fra bunden i forsøget på at få det trevlet op, siger fyrværkeridirektøren.
TOPHISTORIER Samsø vil tiltrække Aarhus-studerende Nu kan du få forsikret din facebookprofil Naturvejleder raser over græs frem for blomster SENESTE INDLAND Politiet har affyret flere skud mod mand i Hvidovre
Prioriterede nyheder	Brexit deler britisk presse dagen derpå: Aviserne glædes og græmmes
Seneste nyt	VIDEO Se Scarlet Pleasure spille 'Casual' på Tinderbox kl. 08:00